internet vaartha 125 Views
ఆర్‌బిఐ గవర్నర్‌పై మాజీగవర్నర్‌ వ్యాఖ్యలు
ముంబై : రిజర్వు బ్యాంకు గవర్నర్‌ డా. రఘురామ్‌రాజన్‌కు ఉన్న బలమైనప్రతిష్ట రూపాయి స్థిరీకరణకు దోహదం చేసిందని మాజీ గవర్నర్‌ దువ్వూరి సుబ్బారావు వ్యాఖ్యానించారు. 2013 వేసవి సీజన్‌లో రూపాయి విలువలు దాదా పు 25శాతం క్షీణించాయని ఆసమయంలోనే గవర్నర్‌గా వచ్చిన రఘురామ్‌రాజన్‌కు ఉన్న అంతర్జాతీ య ప్రతిష్ట రూపాయి క్షీణతను కట్టడిచేయగలిగిం దన్నారు. దేశీయంగా ఉన్న సమస్యలకారణంగా రూపాయి మరింత దిగజారుతున్నదన్న వాదనపై అప్పట్లో కేంద్ర ఆర్థికమంత్రి పి.చిదంబరం మౌనంగా ఉన్నారని అలాగే విదేశీ బ్యాంకుల బాండ్ల కొనుగోళ్ల కుదింపువంటి మంత్రాలు తక్కువ ప్రభా వం చూపించాయన్నారు. అమెరికా ఫెడ్‌ రిజర్వు క్రమేపీ బాండ్లకొనుగోళ్లు తగ్గించడం, ఉద్దీపనల కార్యాచరణను ఉపసంహరించుకోవడం వంటివి అమెరికా ఆర్థిక వ్యవస్థ పటిష్టతకు దోహదంచేశాయని అయితే వీటిప్రభావం భారత్‌పై తక్కువేన న్నారు. 2008 అంతర్జాతీయ సంక్షోభం తర్వాత ఆర్థికవ్యవస్థ కోలుకునేందుకు ఉద్దీపనలు ప్రకటిం చిన సంగతి తెలిసిందే. చిదంబరంతో అనేకమార్లు ఇదేవిషయమై చర్చించానన్నారు. అయితే ఆయ న్నుంచి ఎలాంటి స్పందన రాలేదని, ఆయన చాలా తెలివయిన వారని, రూపాయి క్షీణతను విదేశీ ఆర్థికవ్యవస్థలకు ముడిపెట్టి రాజకీయంగా లబ్ధి పొందాలని చూసారన్నారు. తన నియామకాన్ని మనసావాచా సమర్ధించిన ఆర్థిక మంత్రి చిదంబరం ఆర్‌బిఐ స్వయంప్రతిపత్తిని తక్కువవేయడం వడ్డీ రేట్లపై తనపై ఒత్తిడిపెంచడాన్ని విమర్శించారు. రూపాయి క్షీణత కట్టడికి సంబంధించి దువ్వూరి తన పుస్తకంలో వివరిస్తూ రాజన్‌కు ఉన్న ప్రతిష్ట, ఆర్‌బిఐ నాయకత్వ మార్పు వంటివి రూపాయి పటిష్టతకు దోహదం చేసాయన్నారు. రాజన్‌ భారత్‌మార్కెట్లలో విశ్వాసం పెంపొందించేందుకు కృషిచేశారన్నారు. వచ్చేనెలలో విడుదలకు రానున్న రాజన్‌ పుస్తకంలో తన ఐదేళ్ల అనుభవాలను సోదా హరణంగా వివరించారు. పెన్‌గ్విన్‌ రాండమ్‌హౌస్‌ ఈ పుస్తకాన్ని ముద్రించింది. కరెన్సీరేట్లు క్షీణించిన దశలో రఘు ప్రధాన ఆర్థిక సలహాదారుగా ఉన్నా రని అన్ని నిర్ణయాల్లో కూడా కీలకంగా పాల్గొన్నా రని తన స్థానంలో వచ్చే గవర్నర్‌గా ఆగస్టులోనే ప్రకటించినా రఘుకు కూడా ఈ విషయాలన్నీ తెలుసన్నారు. ఎన్‌ఆర్‌ఐ డిపాజిట్లతో కరెన్సీ నిల్వ లను పెంచుకోవచ్చన్న అభిప్రాయంతో ఇద్దరం ఏకీభవించామన్నారు. ఎక్కువగా కరెంటుఖాతా లోటు ప్రభావం కీలకం అయిం దని, బంగారం దిగుమతులు వంటివాటి ప్రభావం ఎక్కువ ఉందన్న వాదనతో చిదంబరం అప్పట్లో ఏకీభవించలేదన్నారు. ఆర్‌బిఐ గవర్నర్‌ స్వేఛ్ఛగా పనిచేసారా లేదాఅన్న అంశంపై సుబ్బారావు మాట్లాడుతూ నార్త్‌ బ్లాక్‌లోని ఇద్దరుబాస్‌లు కూడా తనపై వడ్డీరేట్లను తగ్గించాలన్న వత్తిడి తెచ్చారన్నారు. గొప్పసాహితీవేత్త జెపి సార్‌త్రే చెప్పినట్లు ప్రతి రిజర్వుబ్యాంకు గవర్నర్‌ పరిస్థితుల ప్రభావాలకు నలిగిపోయేవారేనని ఆయ న గుర్తుచేశారు. తన అనుభవాలు, అభ్యాసాలను తోడుచేసుకుని ఆయన నిర్ణయాలు తీసుకోవాల్సి ఉం టుందని, ఆర్‌బిఐగవర్నర్‌కు స్వేఛ్ఛ ఉందన డాన్ని తీవ్రంగా వ్యతిరేకించాల్సిందేనని అభిప్రాయపడ్డారు.